CELEX: 62018CN0503
Language: hu
Date: 2018-07-26 00:00:00
Title: C-503/18. P. sz. ügy: A Törvényszék (kilencedik tanács) T-23/17. sz., Barnett kontra Európai Gazdasági és Szociális Bizottság (EGSZB) ügyben 2018. május 16-án hozott ítélete ellen Inge Barnett által 2018. július 26-án benyújtott fellebbezés

22.10.2018   
            
            
               HU
            
            
               Az Európai Unió Hivatalos Lapja
            
            
               C 381/14
            
         
      A Törvényszék (kilencedik tanács) T-23/17. sz., Barnett kontra Európai Gazdasági és Szociális Bizottság (EGSZB) ügyben 2018. május 16-án hozott ítélete ellen Inge Barnett által 2018. július 26-án benyújtott fellebbezés
      (C-503/18. P. sz. ügy)
      (2018/C 381/15)
      Az eljárás nyelve: francia
      
         Felek
      
      
         Fellebbező: Inge Barnett (képviselők: S. Orlandi és T. Martin ügyvédek)
      
         A másik fél az eljárásban: Európai Gazdasági és Szociális Bizottság (EGSZB)
      
         A fellebbező(k) kérelmei
      
      A fellebbező elsődlegesen azt kéri, hogy a Bíróság:
      
                  —
               
               
                  helyezze hatályon kívül a Törvényszék 2018. május 16-i Barnett kontra EGSZB ítéletét (T-23/17, EU:T:2018:271);
               
            
                  —
               
               
                  semmisítse meg az EGSZB által a 2015. szeptember 22-i Barnett kontra EGSZB ítéletben (F-20/14, EU:F:2015:107) foglaltak teljesítése érdekében 2016. március 21-én hozott határozatot;
               
            
                  —
               
               
                  az EGSZB-t kötelezze a költségek viselésére.
               
            A fellebbező másodlagosan azt kéri, hogy a Bíróság:
      
                  —
               
               
                  helyezze hatályon kívül a Törvényszék 2018. május 16-i Barnett kontra EGSZB ítéletét (T-23/17, EU:T:2018:271);
               
            
                  —
               
               
                  semmisítse meg az EGSZB által a 2015. szeptember 22-i Barnett kontra EGSZB ítéletben (F-20/14, EU:F:2015:107) foglaltak teljesítése érdekében 2016. március 21-én hozott határozatot;
               
            
                  —
               
               
                  kötelezze az EGSZB-t a fellebbezőt ért vagyoni kár címén 207 994,14 euró összegű kártérítés megfizetésére, a fizetendő összeg esedékességének időpontjától kezdődően az EKB fő refinanszírozási műveleteire alkalmazott kamatláb 3,5 százalékponttal növelt értékén kiszámított késedelmi kamattal növelve, valamint a fellebbezőt ért nem vagyoni kár címén 25 000 euró összeg megfizetésére;
               
            
                  —
               
               
                  az EGSZB-t kötelezze a költségek viselésére.
               
            
         Jogalapok és fontosabb érvek
      
      A fellebbező azt állítja, hogy a Törvényszék több tekintetben is tévesen alkalmazta a jogot, amikor megállapította, hogy az EGSZB a Közszolgálati Törvényszék ítéletében foglaltak teljesítése érdekében szorítkozhatott arra, hogy a fellebbező pályázatát azon állítólagos szolgálati érdekre tekintettel vizsgálja meg újból, amelyet a fellebbező pályázatát elutasító első határozat meghozatalát követően három évvel azonosítottak, és amely 2016. március 21-ig nem volt ismert a felek számára. Ezen állítólagos szolgálati érdek, amely azért törli a fellebbezőt a kedvezményezettek listájáról, mert a fellebbező állítólag nélkülözhetetlen a szervezeti egység megfelelő működéséhez, semmilyen kapcsolatban nincs az EGSZB alkalmazandó általános végrehajtási rendelkezéseivel. Ezenkívül e feltételezett szolgálati érdekre anélkül hivatkoztak, hogy konzultáltak volna a paritásos bizottsággal. Márpedig e paritásos szerv 2013-ban jelezte, hogy amennyiben az intézkedés két kedvezményezettje közül valamelyik eláll, javasolni fogja, hogy a szolgálati érdeket figyelembe véve a fellebbezőnek nyújtsák ezen előnyt.
      A fellebbező előadja továbbá, hogy a Törvényszék megsértette az Közszolgálati Törvényszék ítéletének jogerejét.
      Végül a megtámadott ítélet meghozatalakor a Törvényszék tévesen alkalmazta a jogot, amikor megállapította, hogy a megtámadott határozat elfogadásához szükséges jogi alap hatályon kívül helyezése ellenére az EGSZB továbbra is hatáskörrel rendelkezik arra, hogy a fellebbező pályázatára válaszolva határozatot hozzon. A Törvényszék e jogalapra válaszolva egyébként elferdítette a fellebbező által felhozott, hatáskör hiányára vonatkozó kifogás alátámasztására hivatkozott érveket.